Ο **Μίρεκ Τοπολάνεκ** (*Mirek Topolánek*, 15 Μαΐου 1956-) είναι Τσέχος πολιτικός και πρωθυπουργός της Τσεχίας από το 2006 ως το 2009. Ανήκει στο κεντροδεξιό Δημοκρατικό Κόμμα των Πολιτών (ODS) του οποίου ήταν αρχηγός από το Νοέμβριο του 2002 ως το 2010 , όταν διαδέχθηκε τον Βάτσλαφ Κλάους.

Βιογραφία
---------

Γεννήθηκε στις 15 Μαΐου του 1956 στο Vsetín. Φοίτησε σε στρατιωτικό σχολείο δευτεροβάθμιας εκπαίδευσης στην Οπάβα. Ολοκλήρωσε τις σπουδές του στο Τεχνολογικό Πανεπιστήμιο του Μπρνο και πήρε πτυχίο μηχανολόγου μηχανικού. Το 1996 παρακολούθησε μαθήματα στο μάνατζμεντ με υποτροφία στην Κύπρο και έπειτα έκανε μεταπτυχιακές σπουδές στο Εκπαιδευτικό Κέντρο του μάνατζμεντ στο Τσελακοβίτσε (Čelákovice, Τσεχία).

Το 1989 έγινε μέλος του μετακομμουνιστικού Φόρουμ των Πολιτών και το 1994 μέλος του Δημοκρατικού Κόμματος των Πολιτών. Συνίδρυσε τη μηχανολογική εταιρεία VAE Ltd. στην οποία ανέλαβε και διοικητικές θέσεις.

Είναι διαζευγμένος από την Πάβλα Τοπολάνκοβα (Pavla Topolánková) και έχει 2 κόρες, 2 γιους και 2 εγγόνια.

Πολιτική καριέρα
----------------

Από το 1996 ως το 2004 ήταν μέλος της Γερουσίας και από το 2002 ως το 2004 αντιπρόεδρός της, Τον Ιούνιο του 2006 εξελέγη μέλος της Βουλής των Αντιπροσώπων. Έπειτα από τη διεξαγωγή των βουλευτικών εκλογών του 2006, τα αποτελέσματα έδωσαν ίδιο αριθμό εδρών στα κόμματα των δύο μεγάλων συνασπισμών της Βουλής (100 έδρες για την Αριστερά και επίσης 100 για τη Δεξιά στη 200μελή Βουλή). Κατά συνέπεια, οι εκλογές του 2006 ήταν οι πιο αμφίρροπες στην ιστορία της χώρας. Διορίστηκε πρωθυπουργός στις 16 Αυγούστου του 2006, έπειτα από μήνες πολιτικής αβεβαιότητας έπειτα από την παραίτηση του Γίρι Πάρουμπεκ.. Ανέλαβε επίσημα καθήκοντα στις 4 Σεπτεμβρίου 2006.

### Υπηρεσιακός πρωθυπουργός

Ο Τοπόλανεκ παραιτήθηκε στις 11 Οκτωβρίου του 2006, στην κορύφωση της πολιτικής κρίσης που ταλάνιζε την περίοδο εκείνη τη χώρα. Το κόμμα των Δημοκρατών Πολιτών καταχωρήθηκε στο βιβλίο Γκίνες ως η πιο βραχύβια κυβέρνηση στη μετακομμουνιστική εποχή της Τσεχίας και η πρώτη που καθαιρέθηκε, καθώς δεν έλαβε την ψήφο εμπιστοσύνης του Κοινοβουλίου. Παρέμεινε ωστόσο υπηρεσιακός πρωθυπουργός, μέχρι που σχημάτισε κυβέρνηση συνασπισμού, η οποία έλαβε ψήφο εμπιστοσύνης στις 19 Ιανουαρίου του 2007. Το 2009 ανέλαβε για 6 μήνες προεδρεύων στο Συμβούλιο της Ευρωπαϊκής Ένωσης.

  

### Σχόλια

Χαρακτηρίζεται ευρωσκεπτικιστής, καθώς έχει επικρίνει αυστηρά την ΕΕ. Μεταξύ άλλων, έχει χαρακτηρίσει «περίττωμα» το Ευρωπαϊκό Σύνταγμα επιμένοντας παράλληλα στην εγκατάσταση της αμερικανικής αντιπυραυλικής ασπίδας στη χώρα του. Παρά τις φιλοατλαντικές του βλέψεις, το Μάρτιο του 2009 επέκρινε έντονα την "προστατευτική πολιτική" των ΗΠΑ Παράλληλα, έγινε πρωταγωνιστής σε υπόθεση φημολογούμενης μοιχείας, λόγω της φερόμενης σχέσης με την αντιπρόεδρο της Βουλής.

Τον Μάρτιο του 2007 έστειλε ένα μήνυμα SMS σε έναν δημοσιογράφο που άρχιζε με τις λέξεις: "Es kommt der Tag...", που σημαίνει "Θα έρθει η ημέρα...". Αυτή η φράση είχε χρησιμοποιηθεί από το κόμμα Sudetendeutsche που εκπροσωπούσε τους Γερμανούς στην πρώην Τσεχοσλοβακία και σήμαινε ότι θα έρθει η ημέρα που η περιοχή της Σουδητίας θα γίνει τμήμα της Γερμανίας.

Τον Οκτώβριο του 2008 ο Τοπολάνεκ επιτέθηκε και απώθησε έναν δημοσιογράφο που έβγαζε φωτογραφίες στον ηλικίας 15 μηνών γιο του. Σύμφωνα με το BBC ο Τοπολάνεκ έσπρωξε το φωτογράφο στον τοίχο και του επανέλαβε την ερώτηση για τους λόγους της φωτογράφισης..

### Παραίτηση

Ο χειρισμός της διεθνούς οικονομικής κρίσης από την κυβέρνηση ενέτειναν τη δυσαρέσκεια προς αυτή. Η τρικομματική κυβέρνηση του Τοπολάνεκ καταψηφίστηκε στην Κάτω Βουλή στις 24 Μαρτίου του 2009, με αποτέλεσμα ο ίδιος να ανακοινώσει την παραίτησή του.. Ο Τοπολάνεκ υπέβαλε επίσημα την παραίτησή του στον πρόεδρο Βάτσλαβ Κλάους στις 26 Μαρτίου του 2009.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. topolanek-mirek. Ανακτήθηκε στις 9  Οκτωβρίου 2017.
2. 1 2  *Czech National Authority Database*. mzk2003196566. Ανακτήθηκε στις 23  Νοεμβρίου 2019.
3. ↑  *The Fine Art Archive*. 85168.
4. ↑  *The Fine Art Archive*. cs.isabart.org/person/85168. Ανακτήθηκε στις 1  Απριλίου 2021.
5. ↑  *Aktuálně.cz*. zpravy.aktualne.cz/domaci/vira-me-srovnala-rika-topolanek-podobne-jako-on-nebo-gross-s/r~5a066698e72a11e7984d0cc47ab5f122/. Ανακτήθηκε στις 23  Απριλίου 2020.
6. ↑  *Aktuálně.cz*. zpravy.aktualne.cz/domaci/mirek-topolanek-se-napodruhe-rozvedl-s-manzelkou-pavlou/r~i:article:661426/. Ανακτήθηκε στις 7  Μαΐου 2020.
7. ↑  *Aktuálně.cz*. zpravy.aktualne.cz/domaci/topolanek-se-ozenil-s-talmanovou-tri-mesice-po-rozvodu/r~i:article:669985/. Ανακτήθηκε στις 7  Μαΐου 2020.
8. 1 2  «Data Poslanecké sněmovny a Senátu» (Τσεχικά) Κοινοβούλιο της Τσεχικής Δημοκρατίας. 5515. Ανακτήθηκε στις 14  Ιανουαρίου 2020.
9. ↑  «Data Poslanecké sněmovny a Senátu» (Τσεχικά) Κοινοβούλιο της Τσεχικής Δημοκρατίας. 5515. Ανακτήθηκε στις 15  Ιανουαρίου 2020.
10. ↑  «Czechs take over leadership of EU». BBC. 01-01-2009.. Ανακτήθηκε στις 26-03-2009.
11. 1 2  Ελευθεροτυπία[*νεκρός σύνδεσμος*], Σε σκάνδαλο μοιχείας ο πρωθυπουργός, 23-8-2006.
12. ↑  Κυριακάτικη Ελευθεροτυπία[*νεκρός σύνδεσμος*], Κορόνα-γράμματα η εξουσία, 4-6-2006.
13. ↑  Ελευθεροτυπία - Απογευματινή Αδέσμευτη Εφημερίδα[*νεκρός σύνδεσμος*]
14. ↑  Μακεδονία-Θεσσαλονίκη[*νεκρός σύνδεσμος*], Από τον Σαρκοζί στον Τοπολάνεκ, 21-12-2008.
15. ↑  Ελεύθερος Τύπος, Μίρεκ Τοπολάνεκ - Απρόβλεπτος, οξύθυμος και… από προχθές προσωρινός, 26-3-2009.
16. ↑  Φιλελεύθερος[*νεκρός σύνδεσμος*],Σάλος από τις επικριτικές αναφορές Τοπολάνεκ για την αμερικανική πολιτική, 26-3-2009.
17. ↑  Topolánek pobouřil SMSkou bojovníky proti nacismu (στα τσεχικά)
18. ↑  «Czech PM lashes out at photographer». BBC. 28-10-2008.. Ανακτήθηκε στις 26-3-2009.
19. ↑  Δεν έλαβε ψήφο εμπιστοσύνης η κυβέρνηση συνασπισμού της Τσεχίας Αρχειοθετήθηκε 2016-03-05 στο Wayback Machine. Τα Νέα, 24-3-2009.
20. ↑  Σκάι Αρχειοθετήθηκε 2012-01-12 στο Wayback Machine. Παραιτήθηκε η κυβέρνηση Τοπολάνεκ, 26-3-2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μίρεκ Τοπολάνεκ** |

* Προσωπικός ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 77448853
* LCCN: n2010045242
* ISNI: 0000 0000 8270 2604
* GND: 131511165
* NKC: mzk2003196566

 |

 |